૬. ૧૯૬૯ની રાષ્ટ્રપ્રમુખની ચૂંટણીમાં તત્કાલીન વડાપ્રધાન શ્રીમતી ઇન્દિરાજીએ પોતાના જ પક્ષના ઉમેદવાર શ્રી નીલમ સંજીવ રેડ્ડીનું નામાંકન ભર્યા પછી અચાનક જ ‘અંતરાત્માના અવાજને નામે’ શ્રી વી.વી. ગિરિની તરફેણમાં ઝુકાવીને પોતાના પક્ષના જ ઉમેદવાર, શ્રી રેડ્ડીને હરાવેલા ! ત્યારે અટલજીએ માર્મિક ટકોર કરેલી કે : "એક તરફ આ વર્ષે અમેરિકાનો નાગરિક સર્વપ્રથમ ચંદ્ર ઉપર પદાર્પણ કરે છે, એ ઐતિહાસિક ઘટના દર્શાવે છે કે, માનવજાત કેટલી ઊંચી ઊંચાઈ સર કરી શકે છે ? જ્યારે રાષ્ટ્રપ્રમુખની ચૂંટણીમાં પોતાની જ પાર્ટીના શ્રી નીલમ સંજીવ રેડ્ડીને હરાવીને ઇંન્દિરાજીએ એ દર્શાવી આપ્યું છે કે, આપણું જાહેર જીવન કેટલું નીચું જઈ શકે છે ?!